Το 1688 πολιορκήθηκε η Χαλκίδα, χωρίς να καταληφθεί, με αποτέλεσμα το εκστρατευτικό σώμα να αναγκαστεί να υποχωρήσει. Tο 1690, με την παράδοση της Μονεμβασίας, ολοκληρώθηκε η κατάκτηση της Πελοποννήσου. Εκτός από την Πελοπόννησο, κάτω από τον έλεγχο της Βενετίας βρισκόταν και η κεντρική Στερεά Ελλάδα, οι κάτοικοι της οποίας είχαν επαναστατήσει και είχαν εκδιώξει τους Τούρκους. Tο καλοκαίρι του 1692, ο Ενετικός στόλος θα προσπαθήσει, χωρίς επιτυχία, να ανακαταλάβει την Κρήτη. Πολλές Κρητικές οικογένειες που συνεργάστηκαν με τους Ενετούς αποφάσισαν να τους ακολουθήσουν και να εγκατασταθούν στην Πελοπόννησο ή στη Βενετία.